SA musikant sterf: ‘Ons het ŉ pionier verloor’ | Maroela Media
Robbie Malinga (Foto: ANA/Twitter)
Robbie Malinga, ŉ legendariese kwaito-musikant van Suid-Afrika, is Maandag in die ouderdom van 47 dood.
Nathi Mthethwa, minister van kuns en kultuur, het dié nuus op sosiale media bevestig.
“Ons harte is gebreek oor die nuus van die legendariese kwaito en afropop-musikant, Robbie Malinga, se ontydige dood,” het Mthethwa geskryf. “Ons [Suid-Afrika] het ŉ kwaito-pionier verloor wat die weg gebaan het vir toekomstige kunstenaars van die nuwe generasie. Ons innige simpatie aan sy geliefdes.”
Besonderhede rondom Malinga se dood is nie onmiddellik bekend gemaak nie. Hy is egter volgens berigte vreedsaam by sy huis oorlede.
Malinga is in Junie vanjaar gehospitaliseer weens bloedarmoede. Dit is egter nie duidelik of sy dood verband hou daarmee nie.
Fikile Mbalula, minister van polisie, het die ontslape musikant as ŉ “legende” beskryf en gesê sy dood is ŉ “groot verlies vir die Suid-Afrikaanse musiekbedryf”.
“Suid-Afrika is armer sonder Robbie Malinga. Sy talent was ŉ geskenk wat hy met ons almal gedeel het. Ons opregte meegevoel aan sy familie, vriende en mede-musikante saam met wie hy gewerk het. Ons deel ook in julle verlies,” het hy geskryf.
Nog nooit van hierdie ou gehoor nie
Hulle moet die naam in die stukkie berig sit sodat ek nie die hele berig onnodig oop maak nie
Wie was hy? Ken hom nie.
Rus in vrede en sterkte aan sy familie en vriende.
weet nie van hom nie. wie was hy.
Moet bieg dit is die eerste keer dat ek ook van hom hoor.
ESS · 2 jare gelede
Vir almal se swak kommentaar hier bo – gee jul medelye of bly stil. Hy het ook nooit van julle gehoor nie, so wat maak dit saak? Tensy enigeen van jul na Kwaito musiek luister sal jul hom mos nie ken of van hom gehoor het nie. Partykeer dink ek ons Afrikaanse mense is so eensydig…
Ja stem saam,as jy nie iets goeds kan se nie BLY still?
Sy naam weer sien of hoor, sal dit die tweede keer wees.